U-I-58/05
Natisni
Opravilna št.:
U-I-58/05
Datum odločitve:
26. 10. 2006
ECLI:
ECLI:SI:USRS:2006:U.I.58.05
Akt:
Zakon o dohodnini (Uradni list RS, št. 54/04, 56/04 – popr., 62/04 – popr., 63/04 – popr., 80/04, 139/04, 53/04) (ZDoh-1), 2. in 3. odst. 81. čl., 1. in 2. odst. 83. čl. ter 1., 2., 3. in 4. odst. 143. čl.
Izrek:
Postopek za preizkus pobude za začetek postopka za oceno ustavnosti drugega in tretjega odstavka 81. člena, prvega in drugega odstavka 83. člena ter prvega, drugega, tretjega in četrtega odstavka 143. člena Zakona o dohodnini (Uradni list RS, št. 54/04, 56/04 – popr., 62/04 – popr., 63/04 – popr., 80/04, 139/04, 53/04) se ustavi.
Evidenčni stavek:
Na poziv Ustavnega sodišča pobudniki niso odgovorili, čeprav so bili opozorjeni na posledice, zato je Ustavno sodišče postopek ustavilo.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
Pravna podlaga:
Člen 28.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Pomurska družba za upravljanje skladov d.d., Murska Sobota
Datum vloge:
7. 2. 2005
Vrsta odločitve:
sklep
Vrsta rešitve:
ustavitev
Dokument:
US26685
Dokument v PDF obliki:
U-I-58-05.pdf
101 KB
Prenesite datoteko
U-I-58/05-13
26. 10. 2006
SKLEP
Ustavno sodišče je v postopku za preizkus pobude družbe Pomurska družba za upravljanje, d. d., Murska Sobota, Tomasa Čeha iz Beltincev in Avguština Vuka iz Gornjega Lakoša na seji 26. oktobra 2006
sklenilo:
Postopek za preizkus pobude za začetek postopka za oceno ustavnosti drugega in tretjega odstavka 81. člena, prvega in drugega odstavka 83. člena ter prvega, drugega, tretjega in četrtega odstavka 143. člena Zakona o dohodnini (Uradni list RS, št. 54/04, 56/04 – popr., 62/04 – popr., 63/04 – popr., 80/04, 139/04, 53/04) se ustavi.
Obrazložitev
1. Pobudniki so izpodbijali drugi in tretji odstavek 81. člena, prvi in drugi odstavek 83. člena ter prvi, drugi, tretji in četrti odstavek 143. člena Zakona o dohodnini (v nadaljevanju ZDoh-1). Menili so, da so izpodbijane določbe v neskladju z 2., s 14. in s 155. členom Ustave.
2. Po vložitvi pobude je Zakon o spremembah in dopolnitvah Zakona o dohodnini (Uradni list RS, št. 115/05 – ZDoh-1D) črtal 81. in 83. člen ter tretji odstavek 143. člena ZDoh-1, prvi, drugi in četrti odstavek 143. člena ZDoh-1 pa bistveno spremenil. Člen 143 se namreč po spremembi ne nanaša oziroma ne sklicuje več na 82. člen ZDoh-1, ki je bil črtan in je urejal davčno osnovo od dohodka iz vzajemnih skladov, temveč na 91. člen ZDoh-1. Ta ureja vprašanje vrednosti kapitala ob pridobitvi, ki je potrebna za določitev davčne osnove od dobička iz kapitala.
3. Ustavno sodišče je glede na to pobudnike pozvalo, naj sporočijo, ali še vztrajajo pri vloženi pobudi in če vztrajajo, pojasnijo svoj pravni interes glede na 47. člen Zakona o Ustavnem sodišču (Uradni list RS, št. 15/94 – v nadaljevanju ZUstS). Ta določa, da je vsebinsko odločanje o ustavnosti predpisov, ki ob času odločanja Ustavnega sodišča ne veljajo več, možno le, če posledice neustavnosti in nezakonitosti niso bile odpravljene.
Hkrati jih je opozorilo, da lahko Ustavno sodišče postopek ustavi, če v danem roku ne bodo dali zahtevanih pojasnil.
4. Ker pobudniki na poziv niso odgovorili, je Ustavno sodišče postopek ustavilo.
5. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik dr. Janez Čebulj ter sodnici in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan in Jože Tratnik. Sklep je sprejelo soglasno.
Predsednik
dr. Janez Čebulj